31.3.2011 Jurnalul Oficial al Uniunii Europene L 85/3 DIRECTIVE DIRECTIVA 2011/37/UE A COMISIEI din 30 martie 2011 de modificare a anexei II la Directiva 2000/53/CE a Parlamentului European şi a Consiliului privind vehiculele scoase din uz (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2000/53/CE a Parlamentului European și a Consiliului din 18 septembrie 2000 privind vehi- culele scoase din uz (!), în special articolul 4 alineatul (2) litera ), întrucât: (1) Directiva 2000/53/CE interzice utilizarea de plumb, mercur, cadmiu sau crom hexavalent în materiale şi componente ale vehiculelor introduse pe piață după 1 iulie 2003, cu excepția cazurilor enumerate în anexa II la directivă şi în condițiile prevăzute de aceasta. În temeiul articolului 4 alineatul (2) litera (b) din Directiva 2000/53/CE, Comisia trebuie să adapteze periodic anexa II la respectiva directivă, în funcție de progresul ştiințific şi tehnic. (2) Anexa II la Directiva 2000/53/CE enumeră materialele și componentele de vehicule exceptate de la interdicţia prevăzută la articolul 4 alineatul (2) litera (a) din respectiva directivă. Vehiculele introduse pe piaţă înainte de data de expirare a unei anumite exceptări pot conține plumb, mercur, cadmiu sau crom hexavalent în materialele și componentele enumerate în anexa II la Directiva 2000/53/CE. (3)  Anumite materiale și componente care conţin plumb, mercur, cadmiu sau crom hexavalent trebuie să fie exceptate în continuare de la interdicția prevăzută la articolul 4 alineatul (2) litera (a) din Directiva 2000/53/CE, întrucât utilizarea acestor substanțe în respectivele materiale și componente specifice nu poate fi încă evitată din punct de vedere tehnic sau ştiințific. Prin urmare, este oportun să se prelungească data de expirare a exceptărilor respective până când va exista posibilitatea evitării utilizării respectivelor substanțe interzise. () JO L 269, 21.10.2000, p. 34. (4) Utilizarea plumbului pentru materialele termoelectrice ale componentelor automobilelor în cazul aplicațiilor cu reducere a emisiilor de CO, prin recuperarea căldurii de eşapament nu poate fi în prezent evitată din punct de vedere tehnic şi ştiințific. Prin urmare, materialele respective trebuie să fie exceptate temporar de la inter- dicția prevăzută la articolul 4 alineatul (2) litera (a) din Directiva 2000/53|CE. Anumite materiale și componente care conțin plumb, mercur, cadmiu sau crom hexavalent trebuie să fie exceptate în continuare de la interdicția prevăzută la articolul 4 alineatul (2) litera (a) din Directiva 2000/53/CE, fără dată de expirare, întrucât utilizarea acestor substanțe în respectivele materiale și componente specifice enumerate în anexa II la directiva respectivă nu poate fi încă evitată din punct de vedere tehnic sau ştiințific. Anexa II la Directiva 2000/53/CE prevede că piesele de schimb introduse pe piață după 1 iulie 2003, care sunt folosite pentru vehiculele introduse pe piață înainte de 1 iulie 2003, sunt exceptate de la aplicarea dispozițiilor articolului 4 alineatul (2) litera (a) din directiva respectivă. Această exceptare permite repararea vehiculelor introduse pe piață înainte de intrarea în vigoare a interdicției prevăzute la articolul în cauză, prin utilizarea unor piese de schimb care îndeplinesc aceleaşi cerințe de calitate și siguranță ca și cele cu care acestea au fost prevăzute inițial. Piesele de schimb pentru vehiculele introduse pe piață după 1 iulie 2003, dar înainte de data de expirare a unei exceptări indicate în anexa II la Directiva 2000/53/CE nu beneficiază de această exceptare. Așadar, piesele de schimb pentru acele vehicule nu trebuie să conțină metale grele, chiar dacă acestea sunt utilizate pentru înlocuirea unor piese care conţineau inițial metale grele. În anumite cazuri, este tehnic imposibilă repararea vehi- culelor utilizând alte piese de schimb decât cele originale, deoarece acest lucru ar necesita modificări ale caracteris- ticilor dimensionale şși funcţionale ale întregilor sisteme ale vehiculelor. Astfel de piese de schimb nu se pot adapta la sistemele unor vehicule fabricate inițial cu piese conținând metale grele, iar aceste vehicule nu pot fi reparate, putând fi necesară eliminarea lor prematură. Prin urmare, anexa II la Directiva 2000/53/CE trebuie modificată pentru a permite repararea vehiculelor respective.